OpenLLM-France/wikimedia huggingface dataset:
# Platja del Bozo

La Platja del Bozo està en el concejo de Valdés, en l'occident del Principat d'Astúries (Espanya) i pertany al poble de Busto. Està en la Costa Occidental d'Astúries, a la franja que rep la catalogació de Paisatge Protegit de la Costa Occidental d'Astúries.

## Descripció

La seva forma és lineal, té una longitud d'uns 220 m i una amplària mitjana de 35 m. L'entorn és pràcticament verge i una perillositat mitjana. El jaç està format per palets i molt poques zones de sorres gruixudes i fosques i pedres de quars i pissarra. L'ocupació i urbanització són escasses.
Per arribar a la platja cal localitzar el poble més proper que és Busot i a més està al costat del cap Busto del que la separen uns 300 m per una carretera que va en adreça oest. A partir d'aquí cal estar molt atent a un camí semi amagat per la vegetació que ens dirigeix a la platja mitjançant una còmoda baixada. La platja no té cap servei i les activitats més aconsellades són la pesca submarina i l'esportiva a canya.

## Referències

* ↑ http://sig.magrama.gob.es/93/ClienteWS/Guia-Playas/Default.aspx?nombre=PLAYAS_WEB&claves=DGC.PLAYAS.PLY_CO_PLAYA&valores=529 Arxivat 2015-04-02 a Wayback Machine.
* ↑ Del Río, Alejandro. Nobel. Guía total de las playas de Asturias. Asturias: Nobel, 2013, p. 76. ISBN 978-84-8459-669-1.
# Nekane Jurado Pérez

Nekane Jurado Pérez (el Pont de Suert, 1958) és una economista marxista i psicòloga clínica basca, d'origen català. Des de 1988 treballa a l'Àrea Nacional de Socioeconomia del Moviment d'Alliberament Nacional Basc i, des de fa més de 25 anys, al Departament d'Economia del Govern Basc.
En l'àmbit acadèmic, és llicenciada en Ciències econòmiques i empresarials, Ciències actuarials i financeres, i Psicologia clínica, així com titular d'un màster en Hisenda i Finances públiques. És cofundadora de la revista Ezpala i membre del col·lectiu d'economia crítica Elkartzen. A més a més, és investigadora de gènere en relació a l'aportació de la dona en l'economia.

## Obres seleccionades

* Política social y vivienda en HEH, el Estado español y la UE (Fundació Ipar Hegoa, 2004)
* La Europa, ¿de quién? (ed. Txalaparta, 2005)
* Conversaciones en una Euskal Herria en crisis (Kimetz Kolektiboa, 2009)
* Independencia. De reivindicación histórica a necesidad económica (ed. Txalaparta, 2010)

## Referències

* ↑ Prat, Olatz. «Nekane Jurado: “Arriskuetan soilik pentsa dezagun nahi du merkatuak”» (en basc). Hitza.info, 02-04-2014. Arxivat de l'original el 31 maig 2014. [Consulta: 18 setembre 2018].
* 1 2 3 Jurado (2010), solapa
* ↑ «Biografia - Nekane Jurado» (en castellà). Matxingunea.org. Arxivat de l'original el 2018-02-28. [Consulta: 10 maig 2012].

## Bibliografia

* Jurado, Nekane. Independencia. De reivindicación histórica a necesidad económica (en castellà). editorial Txalaparta, setembre 2010. ISBN 978-84-8136-593-1.

## Enllaços externs

* Rebelión.org - Article «Eva Forest, in memoriam, in bellum» (castellà)
# Cosmocampus retropinnis

Cosmocampus retropinnis és una espècie de peix de la família dels singnàtids i de l'ordre dels singnatiformes.

## Morfologia

* Els mascles poden assolir 5,2 cm de longitud total.

## Reproducció

És ovovivípar i el mascle transporta els ous en una bossa ventral, la qual es troba a sota de la cua.

## Hàbitat

És un peix marí de clima tropical que viu entre 0-79 m de fondària.

## Distribució geogràfica

Es troba des del Marroc fins a Gàmbia.

## Referències

* 1 2 3 FishBase (anglès)
* ↑ Dawson, C.E., 1990. Syngnathidae. p. 658-664. A: J.C. Quero, J.C. Hureau, C. Karrer, A. Post and L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lourie, S. A., Amanda C.J. Vincent i Heather J. Hall: Seahorses: An Identification Guide to the World's Species and their Conservation. Dorling Print Limited, Dorling House: Londres, Gran Bretanya: Project Seahorse, 1999.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Riede, K., 2004. Global register of migratory species - from global to regional scales. Final Report of the R&D-Projekt 808 05 081. Federal Agency for Nature Conservation, Bonn, Alemanya. 329 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Santo Stefano al Mare

Santo Stefano al Mare (en ligur San Stéva) és un comune italià, situat a la regió de la Ligúria i a la província d'Imperia. El 2015 tenia 2.197 habitants.

## Geografia

Té una superfície de 2,69 km² i limita amb Cipressa, Pompeiana, Riva Ligure i Terzorio.

## Evolució demogràfica

* Gràfica d'evolució de Santo Stefano al Mare entre 1861 i 2011
* Font: ISTAT

## Fills il·lustres

* Pier Francesco Meglia (1810 - 1883), cardenal de l'Església catòlica, nunci apostòlic a Mèxic, Baviera i París.

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dato Istat al 31 desembre 2015». Arxivat de l'original el 2 de maig 2017. [Consulta: 16 d’abril 2017].
# Gran Ouse

El Gran Ouse és un riu de l'est d'Anglaterra. Té una longitud de 240 km, cosa que en fa el quart riu més llarg del Regne Unit. El nom Ouse és d'origen celta o precelta i probablement significa "aigua".
El riu neix de diverses fonts a prop dels pobles de Syresham i Sulgrave a Northamptonshire. Passa per Brackley, Buckingham, Milton Keynes a Stony Stratford, Newport Pagnell, Olney, Bedford, Saint Neots, Godmanchester, Huntingdon, Saint Ives, la ciudad catedral d'Ely, Littleport, Downham Market, fins a desembocar en la zona coneguda com a "The Wash", un estuari situat al nord-oest d'Anglaterra.

## Afluents

Els principals afluents del Riu Ouse, començant des del seu naixement, són:
* El riu Babingley
* El riu Gaywood
* La riera Padbury
* El riu Ouzel o Lovat
* Odell Rill
* La riera Ravensden
* La riera Elstow
* La riera Gadsey
* El riu Kym
* La riera Hen
* La riera Duloe
* La riera Begwary
* El riu Ivel
* El riu Cam
* El riu Lark
* El riu Petit Ouse
* Wissey
# Feijoo

«Feijoo» té aquests significats:
* Benito Jerónimo Feijoo - Erudit, escriptor i filòsof gallec del segle xviii.
* Alberto Núñez Feijóo - polític gallec del Partit Popular, i que va ser president de la Xunta de Galícia.
# Rüti (Zúric)

Rüti és un municipi del cantó de Zúric (Suïssa), situat al districte de Hinwil.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Platja del Carregador

La Platja del Carregador és una platja d'arena del municipi d'Alcalà de Xivert, a la comarca del Baix Maestrat (País Valencià).
Aquesta platja limita al nord amb roques i al sud amb la platja Romana i té una longitud de 820 m, amb una amplitud de 70 m.
És una de les platges d'arena més àmplies de la zona. En un dels extrems està l'inici del passeig Marítim i la plaça Vista Alegre i, en l'altre, hi ha unes enormes dunes, conegudes com a Roquer Martí, d'arena fina i de gran diversitat botànica destacant una important colònia d'assutzena marina que li dona un aspecte de singular bellesa.
Se situa en un entorn urbà (Alcossebre), disposant d'accés per carrer. Compta amb passeig marítim i pàrquing delimitat. També compta amb accés per a minusvàlids. És una platja amb zona abalisada per a sortida d'embarcacions.
Compta amb el distintiu de Bandera Blava des de 1988, a més dels certificats de qualitat ambiental ISO 9001 i ISO 14001.

## Vegeu també

* Alcalà de Xivert
* Alcossebre
* Platja de Manyetes
* Platja de les Fonts
* Platja Romana
* Platges del País Valencià

## Enllaços externs

* Ajuntament d'Alcalà de Xivert (castellà)
* Turisme a Alcossebre (castellà)(alemany)(francès)(anglès)
# Copa de la República mauriciana de futbol

La Copa de la República mauriciana de futbol és una competició futbolística per eliminatòries de Maurici. Normalment es disputa a l'estiu.

## Historial

Font:
* 1990: Sunrise 2-1 Fire Brigade SC
* 1991: Fire Brigade SC 4-0 Young Tigers
* 1992: Sunrise 4-1 RBBS
* 1993: Sunrise 3-2 Fire Brigade SC
* 1994: Sunrise 1-0 Maurice Espoir
* 1995: Fire Brigade SC 3-1 Maurice Espoir
* 1996: Sunrise 4-0 Scouts Club
* 1997: Sunrise 0-0 (5 - 2 pen) Fire Brigade SC
* 1998: Sunrise 4-3 Fire Brigade SC
* 1999: Fire Brigade SC SC 4-0 Faucon Noir
* 2000: No es disputà
* 2001: AS Port-Louis 2000 2-1 Olympique de Moka
* 2002: Union Sportive de Beau-Bassin Rose-Hill 5-1 AS de Vacoas-Phoenix
* 2003: Faucon Flacq 2-1 Union Sportive de Beau-Bassin Rose-Hill
* 2004: AS Port-Louis 2000 2-1 Union Sportive de Beau-Bassin Rose-Hill
* 2005: AS Port-Louis 2000 2-0 Union Sportive de Beau-Bassin Rose-Hill
* 2006: AS de Vacoas-Phoenix 2-2 (5 - 4 pen) PAS Mates
* 2007: Curepipe Starlight SC 1-0 Savanne SC
* 2008: Curepipe Starlight SC 2-0 AS Port-Louis 2000
* 2009: Savanne SC 2-0 Curepipe Starlight SC
* 2010: Pamplemousses SC 0-0 (6 - 5 pen) Petite Rivière Noire SC
* 2011: Pamplemousses SC 3-1 Petite Rivière Noire SC
* 2011-12: Savanne SC 1-1 (pròrroga, 11-10 pen) AS Rivière du Rempart
* 2012-13: Pamplemousses SC 1-0 Curepipe Starlight SC
* 2013-14: AS Port-Louis 2000 1-0 Curepipe Starlight SC
* 2014-15: La Cure Sylvester 1-1 (pròrroga, 5-4 pen) Pamplemousses SC
* 2015-16: Cercle de Joachim 1-0 AS Port-Louis 2000
* 2016-17: Pamplemousses SC 4-2 GRSE Wanderers
* 2017-18: Bolton City Youth Club 2-1 Petite Rivière Noire SC
* 2019: Pamplemousses SC 1-0 La Cure Sylvester
* 2020: Pamplemousses SC 4-2 Petite Rivière Noire SC

## Referències

* ↑ «Mauritius - List of Cup Winners». RSSSF.
* ↑ 2006 Mauritian Republic Cup
* ↑ 2007 Mauritian Republic Cup
* ↑ 2008 Mauritian Republic Cup
* ↑ 2009 Mauritian Republic Cup
* ↑ 2010 Mauritian Republic Cup
# Santo Stefano di Magra

Santo Stefano di Magra (en lígur: San Steva, en emilià lunigià: Sa' Steu) és un comune (municipi) de la província de La Spezia, a la regió italiana de la Ligúria, situat uns 80 km al sud-est de Gènova i uns 11 km al nord-est de La Spezia. Està situat a prop de la confluència del riu Vara amb el riu Magra. Forma part del Parc Natural Regional de Montemarcello-Magra.
El municipi de Santo Stefano di Magra conté les frazioni (pobles o llogarets) de Ponzano Magra, Ponzano Belaso i Ponzano Superiore.
Santo Stefano di Magra limita amb els següents municipis: Aulla, Bolano, Sarzana i Vezzano Ligure.

## Història

Fundada abans de l'any 1000, Santo Stefano és recordat com un mercat el 981 per l'emperador Otó II del Sacre Imperi i el 1185 per l'emperador Frederic I. Va ser una etapa de la Via Francígena, amb un allotjament per a pelegrins i viatgers.
Al voltant de 1200 es menciona per primera vegada en una font escrita, en el tractat de pau entre la família Malaspina i els bisbes de Luni, Itàlia.

## Llocs d'interès

La vila està dividida en dues parts per l'antiga carretera central, i envoltada per poderoses muralles del Renaixement tardà.
L'església dedicada a Sant Esteve va ser construïda al segle xviii sobre un antic pieve medieval.

## Referències

* ↑ Frisoni, Gaetano. Dizionario Genovese-Italiano e Italiano-Genovese (en italià). Nuova Editrice Genovese, 1910.
# Gladiador sagnant

El gladiador sagnant (Malaconotus cruentus) és un ocell de la família dels malaconòtids (Malaconotidae).

## Hàbitat i distribució

Habita els boscos de la zona afrotròpica, a Guinea, Sierra Leone, Libèria, Costa d'Ivori, Ghana, Togo, Nigèria i sud del Camerun, Guinea Equatorial, el Gabon, República del Congo, oest, nord, nord-est i est de la República Democràtica del Congo, sud-oest de la República Centreafricana i oest d'Uganda.

## Referències

* ↑ «Gladiador sagnant». Cercaterm. TERMCAT, Centre de Terminologia. Rev. 10/05/2023(català)
# Federació Angolesa de Futbol

La Federació Angolesa de Futbol (portuguès: Federação Angolana de Futebol; FAF) és la institució que regeix el futbol a Angola. Agrupa tots els clubs de futbol del país i es fa càrrec de l'organització de la Lliga angolesa de futbol i la Copa. També és titular de la Selecció de futbol d'Angola absoluta i les de les altres categories.
Va ser fundada el 1979.
* Afiliació a la FIFA: 1980
* Afiliació a la CAF: 1980

## Referències

* ↑ Angola Arxivat 2018-01-22 a Wayback Machine. at the FIFA website.
* ↑ Angola at CAFONLINE.
* ↑ Índice de Comunicados (Portuguese)

## Enllaços externs

* Federació Angolesa de Futbol - Lloc web oficial
# Hasier Arraiz

Hasier Arraiz Barbadillo (Vitòria, 13 de juny del 1973) és un polític basc, president de Sortu entre 2013 i 2016, així com diputat del Parlament Basc entre 2012 i 2016. Ha ocupat càrrecs importants dins de l'esquerra abertzale després de la il·legalització de Batasuna.
Va estudiar filologia romànica a la Facultat de Lletres de Vitòria de la Universitat del País Basc. El 1997 va ser condemnat a dos anys i quatre mesos de presó per negar-se a realitzar el servei militar obligatori, tot i ser indultat l'any següent pel Consell de Ministres espanyol. També, en aquella època, va treballar als mitjans de comunicació, entre els quals destaquen la ràdio Hada Bedi i el diari Egin. Més endavant va dedicar-se completament a la política.
Essent molt jove va militar a Jarrai, organització política juvenil de l'esquerra abertzale, de la qual va arribar a ser el màxim responsable a Àlaba També, en aquests primers anys de militància, va participar activament en el moviment antimilitarista i en els gaztetxes de Vitòria. Va formar part de la candidatura d'Euskal Herritarrok per Àlaba a les Eleccions al Parlament Basc de 1998 i a les de 2001. Tot i així, no va resultar elegit en cap d'aquestes dues cites electorals. El 4 d'octubre del 2007 va ser detingut mentre participava en una reunió de la Mesa Nacional de la il·legalitzada Batasuna a la localitat guipuscoana de Segura. Després d'aquesta operació policial, va passar dos anys en presó preventiva, complint la pena a les presons de Lleó, Madrid i Ciudad Real. Després de la seva sortida de presó va reprendre la seva activitat política. El 2012 va formar part de la candidatura d'Euskal Herria Bildu per Àlaba a les Eleccions al Parlament Basc de 2012, resultant electe i obtenint el seu primer càrrec públic. El 23 de febrer del 2013, l'Assemblea Constituent de Sortu el va escollir com a primer president del partit.

## Referències

* ↑ http://es.cyclopaedia.net/wiki/Hasier-Arraiz Arxivat 2014-01-10 a Wayback Machine.
* ↑ http://www.eitb.com/es/noticias/politica/detalle/1267132/biografia-hasier-arraiz--perfil-primer-presidente-sortu/ Arxivat 2014-01-10 a Wayback Machine.
* ↑ http://www.eitb.com/es/noticias/politica/detalle/1267132/biografia-hasier-arraiz--perfil-primer-presidente-sortu/ Arxivat 2014-01-10 a Wayback Machine. Biografía de Hasier Arraiz, EITB
* ↑ http://www.elperiodico.com/es/noticias/politica/hasier-arraiz-elegido-primer-presidente-sortu-2325286

## Enllaços externs

* Fitxa al Parlament Basc Arxivat 2014-01-11 a Wayback Machine.
# Poloma

Poloma és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1330.
# Niu Fu

    En aquest nom xinès, el cognom és Niu.
Niu Fu :
| Xinès tradicional: | Xinès tradicional: | 牛輔 |
| Xinès simplificat: | Xinès simplificat: | 牛辅 |
Niu Fu (mort el 192 EC) va ser un general servint sota el senyor de la guerra Dong Zhuo durant el període de la tardana Han Dynasty de la història xinesa.
Niu Fu va servir sota Dong Zhuo, que era també el seu sogre. Quan Dong Zhuo va cremar Luoyang to the ground i es va retirar a Chang'an, Niu Fu va ser enviat per defensar Anyi. Després que Dong Zhuo fou assassinat per Lü Bu, aquest últim va enviar Li Su per eliminar a Niu Fu. L'objectiu va repel·lir l'exèrcit de Li Su, conduint a l'execució de Li Su. El mateix Lü Bu va anar a aclaparar la força de Niu Fu. En la novel·la històrica el Romanç dels Tres Regnes de Luo Guanzhong, el seu exèrcit aviat va entrar en pànic i va prendre el pla del seu home de més confiança, Huchi'er, per furtar els fons de l'exèrcit enmig del caos. Va ser aviat assassinat pel seu soci en el crim, que es va quedar els diners per a si mateix.

## Vegeu també

* Llista de persones dels Tres Regnes
# Santo Stefano d'Aveto

Santo Stefano d'Aveto (en ligur San Steva (o Stea) d'Aveto o San Ste en la variant local) és un comune italià, situat a la regió de la Ligúria i a la ciutat metropolitana de Gènova. El 2011 tenia 1.207 habitants.

## Geografia

Situat la vall d'Aveto, a l'est de Gènova, el comune és molt muntanyós i compta amb alguns dels principals cims dels Apenins Ligurs, com el mont Maggiorasca (1.809 m), el mont Bue (1.775 m) i el mont Penna (1.735 m). Té una superfície de 54,78 km² i les frazioni d'Allegrezze, Alpicella d'Aveto, Amborzasco, Ascona, Casoni, Casafredda, Cornaleto, Costapelata, Gavadi, Gramizza, La Villa, Montegrosso, Pievetta, Rocca d'Aveto i Villaneri. Limita amb les comunes de Bedonia, Borzonasca, Ferriere, Rezzoaglio i Tornolo.

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dades Istat el 31 desembre 2011». Arxivat de l'original el 3 de març 2016. [Consulta: 26 juliol 2015].
# Gladiador verdós

El gladiador verdós (Malaconotus gladiator) és un ocell de la família dels malaconòtids (Malaconotidae).

## Hàbitat i distribució

Habita els boscos de les muntanyes de l'Àfrica central, al sud-est de Nigèria i sud del Camerun.

## Referències

* ↑ «Gladiador verdós». Cercaterm. TERMCAT, Centre de Terminologia. Rev. 10/05/2023(català)
# Felipe Martínez Rico

Felipe Martínez Rico (Bilbao, 27 de març de 1975) és un funcionari que va treballar al costat de Cristóbal Montoro al Ministeri d'Hisenda d'Espanya. Els seus germans Ricardo i Julia han estat funcionaris amb diversos càrrecs relacionats amb les finances de l'Estat.

## Trajectòria

Llicenciat en econòmiques per la Universitat de Saragossa amb el número 1 de la seva promoció, esdevingué tècnic comercial de l'Estat amb dret a entrar al repartiment de càrrecs internacionals i oficines comercials.
Des del 2003 ha ocupat càrrecs als ministeris d'Economia i Hisenda. Després de les eleccions del 2008 i durant les etapes de Pedro Solbes i Elena Salgado va ser subdirector general d'Anàlisi Sectorial. El desembre del 2011 Cristóbal Montoro el va escollir perquè fos el seu cap de gabinet, un càrrec que va tenir fins al 2016, quan esdevingué subsecretari del Ministeri d'Hisenda, l'alt càrrec amb més poder en aquest ministeri.
El febrer del 2018 es va conèixer que deixaria el ministeri per anar a la cúpula del Banc Europeu de Reconstrucció i Desenvolupament, una institució de la Unió Europea creada per finançar projectes als països de l'Est europeus. El 9 de juny del 2018 es va comunicar el cessament com a subsecretari d'Hisenda al BOE.

## Assessoria

La relació d'ell i el seu germà amb els germans Montoro ha estat molt estreta. Felipe és germà de Ricardo Martínez Rico, que el 1994 fou nomenat cap del gabinet tècnic del subsecretari d'Economia, i el 2003 passà per ser secretari d'Estat de Pressupostos. Cessat amb l'arribada del PSOE el 2004, dos anys després va emprendre una etapa al costat de Cristóbal Montoro, amb l'assessoria Montoro y Asociados que Montoro deixaria el 2008 per tornar a la política. L'empresa passà a dir-se Equipo Económico i Montoro fou substituït pel seu germà, Ricardo Montoro. Per altra banda, la seva germana Julia Martínez Rico va ser subdirectora general de Fiscalitat Internacional.

## Referències

* 1 2 «El aragonés Felipe Martínez, subsecretario de Hacienda». El Heraldo, 25-11-2016 [Consulta: 9 març 2019].
* 1 2 Segovia, Carlos «El 'brazo derecho' de Montoro dejará Hacienda para ir al BERD». El Mundo, 20-02-2018 [Consulta: 9 març 2019].
* ↑ «Real Decreto 378/2018, de 8 de junio». BOE. Gobierno de España. [Consulta: 9 març 2019].
* ↑ Belmonte, Eva «Montoro y las renovables: un canje entre hermanos». Civio, 22-10-2013 [Consulta: 9 març 2019].
* ↑ «Decenas de técnicos de élite dejan el área económica en plena crisis de Gobierno». La Información, 21-02-2018 [Consulta: 9 març 2019].
# Grafton

«Grafton» té aquests significats:
* Grafton (Dakota del Nord)
* Grafton (Illinois)
* Grafton (Iowa)
* Grafton (Massachusetts)
* Grafton (Nebraska)
* Grafton (Nova Hampshire)
* Grafton (Ohio)
* Grafton (Vermont)
* Grafton (Virgínia de l'Oest)
* Grafton (Wisconsin)
* Grafton (Austràlia)
# San Diego (Madrid)

San Diego és un barri del districte de Puente de Vallecas, a Madrid. Té una superfície de 106,99 hectàrees i una població de 43.145 habitants (2009). Limita al nord amb els barris d'Atocha (Arganzuela) i Adelfas (districte de Retiro), a l'oest amb Numancia, a l'est amb Entrevías i al sud amb Palomeras Bajas. Està delimitat per l'Avinguda de l'Albufera (al nord), l'Avinguda de la Paz, les vies del ferrocarril (a l'est) i el carrer Manuel Laguna (al sud).

## Enllaços externs

* Ortofoto del districte amb els límits de cada barri
* Districtes de Madrid
* Barrio de San Diego Arxivat 2012-10-14 a Wayback Machine. a Madripedia, amb llicència GNU.
# Policròtids

Els policròtids (Polychrotidae) són una família de sauròpsids (rèptils) escatosos que inclou un únic gènere (Polychrus) amb diverses espècies a centre i Sud-amèrica.

## Característiques

Aquests llangardaixos es caracteritzen per posseir ull parietal; la majoria tenen una coloració verdosa i cua molt llarga. Els mascles adults exhibeixen un plec de pell amb colors cridaners a la regió gular.

## Història natural

La seva alimentació és insectívora i generalment s'alimenten de grills. La majoria són arborícoles i arriben a presentar laminil·les en els dits. Són animals molt territorials.

## Gèneres

Antigament, la família agrupava nombrosos gèneres (Anisolepis, Anolis, Chamaeleolis, Chamaelinorops, Ctenonotus, Dactyloa, Diplolaemus, Enyalius, Leiosaurus, Norops, Phenacosaurus, Polychrus, Pristidactylus, Urostrophus i Xiphosurus).
En l'actualitat ha quedat reduïda a un únic gènere (Polychrus) amb set espècies:
* Polychrus acutirostris Spix, 1825
* Polychrus femoralis Werner, 1910
* Polychrus gutturosus Berthold, 1845
* Polychrus jacquelinae Koch, Venegas, Garcia-Bravo & Böhme, 2011
* Polychrus liogaster Boulenger, 1908
* Polychrus marmoratus Linnaeus, 1758
* Polychrus peruvianus Noble, 1924

## Referències

* 1 2 The Reptile Database - Polychrotidae
# Coregonus laurettae

Coregonus laurettae és una espècie de peix de la família dels salmònids i de l'ordre dels salmoniformes.

## Morfologia

* Els mascles poden assolir els 36 cm de llargària total i 48 les femelles.
* Nombre de vèrtebres: 62-65.

## Alimentació

Menja invertebrats.

## Hàbitat

Viu a prop de les desembocadures dels rius i de les llacunes salabroses.

## Distribució geogràfica

Es troba a Nord-amèrica: Alaska.

## Referències

* ↑ BioLib (anglès)
* 1 2 FishBase (anglès)
* ↑ Alt, K.T. 1973. Contributions to the biology of the Bering cisco (Coregonus laurettae) in Alaska. J. Fish. Res. Board Can. 30(12-1):1885-1888.
* ↑ Morrow, J.E. 1980. The freshwater fishes of Alaska. University of. B.C. Animal Resources Ecology Library. 248p.
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Enllaços externs

* «Coregonus laurettae». Catalogue of Life. (anglès) (anglès)